“Фотиҳа” сурасини қайта англаш ёхуд биринчи сура тафсири (9-мақола) | Azon.uz - Ахборот-таҳлилий портал\n“Фотиҳа” сурасини қайта англаш ёхуд биринчи сура тафсири (9-мақола)\n01:00 07.06.2018 1188\nЯна шундай бир ҳолат бор. Сиз юқорига қараб борганингиз сари ўзингизда нима ўзгаради? Қалбингиз билан кўришни бошлайсиз. Аввал кўрмаган нарсани кўришни бошлайсиз, аввал ўзингиз тушунмаган саволларни тушунишни бошлайсиз, аввал англамаган нарсаларни англай бошлайсиз. Сиз энди шундай нарсаларни билишни бошлайсизки, ҳали ҳам пастда юрган одамлар бу нарсаларни билмайдилар. Аллоҳ бизга Қуръонда истаса Қуръон оятлари орқали юқорига кўтаришини айтади. Яъни, биз қанчалик оятларни кўп тушунсак, англасак шунчалик қалб кўзимиз очилиб бораверади. Шунчалик узоқни кўра оладиган бўламиз. Субҳоналлоҳ!\nБитта қисқа оятда гўзал бир тарзда бутун бир ҳаёт йўли акс этган: “Бизни тўғри йўлдан бошла!” Мана сиз, мана шу йўлда турибсиз ва бу йўлни юқорига қараб кетишини, узунлигини, кенглигини ва хатарли эканлигини кўряпсиз. Кимни ёрдамга чақирасиз? Сизга ёрдам берадиган одамлар бормикан? Сиз Аллоҳдан ёрдам сўраяпсиз. Лекин Аллоҳ шу йўлдан юришга бизга ёрдам берадиган одамларни юборади. Мисол келтираман: Сиз университетга ўқишга кирдингиз. Сиз учун кимнинг маслаҳати аҳамиятлироқ: ўзингиз каби биринчи курс судентлариними ёки битирувчиларнингми? Ким сизга керакли маслаҳатни бера олади: биринчи курсда ўқийдиганми ёки битирувчими? Албатта битирувчи - яъни университетни тугаллаш нима эканлигини билган ва шу жараённинг охиригача бора олган одамлар. Биринчи курсда ҳам яхши билимли студентлар бўлиш мумкин, лекин улар жараённинг охиригача бора олмаслиги мумкин ва шу билан бирга ҳали ўзлари бирор бир қарорни ечмай туриб, ҳеч қандай тажрибага эга бўлмаган одамнинг қарорини тўғри ёки нотўғри эканлигини ҳам била олмайсиз.\nШунинг учун ҳам кейинги оятда Аллоҳ “сиротоллазийна ан аъмта алайҳим” – сен марҳамат ато этганларнинг йўли. Ан аъмта сўзи ўтган замонда турибди. Бошқача қилиб айтганда сиз ва мен (образец подражания) шу йўлдан ўтган одамларни намуна қилишимиз керак. Ҳа, биз бир биримизга ёрдам беришга ҳаракат қиламиз, лекин биз йўлимизда эртага нима бўлишини билмаймиз. Бунга бизда ҳеч қандай кафолот йўқ. Ибоҳим алайҳиссалом бу йўлда ўтиб бўлганлар, Нуҳ алайҳиссалом бу йўлдан ўтиб бўлганлар, Солиҳ алайҳиссалом, ғор эгалари бу йўлдан ўтиб бўлганлар. Юсуф алайҳиссалом ва уларнинг оталари ҳам бу йўлдан ўтиб бўлишган. Бўлди, тамом. Бу йўлдан ўтиб бўлишган. Биз улардан ва мана шу йўлни ўтаб бўлганлардан ўрганишимиз керак. Мен нима демоқчи бўлаётганимни тушуняпсизларми? Шунинг учун ҳам бу ерда ўтган замон ишлатилаяпти. Оятда “сен ҳозир марҳамат ато этилаётганларнинг йўли” дейилмаяпти. Чунки, ҳозир Аллоҳ ҳидоят этган инсонлар йўлнинг охирига довур боришларига кафолат йўқ. Шунинг учун ҳам биз Қуръонда зикр этилган пайғамбарлар, солиҳ инсонларнинг ўтган ҳаётига ҳамма вақт қайта қайта назар солишимиз керак.\nКелинг, энди ан аъмта сўзига диққат қилсак. Бу сўз “нуғумма” сўзидан келиб чиққан бўлиб юмшоқ, енгил, қулай маъносини билдиради. Араб тилида чорва моли “ан анғъом” дейилишини билармидингиз? Бу сўзнинг ҳам илдизи худди шу сўздан олинган. Чунки мол енгил, бир текисда ҳаракат қилади. Аллоҳ бу йўлдан юришни қандай тавсифлаяпти? Енгил деяптими ёки қийин деяптими? Қийин. Шунинг учун ҳам биз Аллоҳнинг ёрдамига муҳтожмиз ва ҳар сафар бу йўл хатарли ва шундай бўлиб бораверади. Аммо Аллоҳ сизгача бўлганларнинг йўлини енгил қилганман, деб айтади. Биз қандай қилиб Аллоҳ тўғри йўлни уларга енгил қилиб қўйганини билишимиз керак. Аллоҳ кимга раҳмат кўрсатган бўлсам, раҳматим орқали улар тўғри жаннатга тушди, демаяпти. Йўқ. “Сен кимни танлаб олганинг ва назар солганинг” орқали. Бизгача яшаган одамлар каби биз ҳам бундай ёрдамсиз ўз мақсадимизга ета олмаслигимизни биламиз. “Эй Аллоҳ! Сен уларга ёрдам бергансан, уларга қандай ёрдам берганингни кўрсат, биз ҳам ўзимиз учун фойдали бўлган нарсани олайлик, ва Сенинг ёрдам беришингга умид қилайлик”.\nШундай бўлаяптики, Аллоҳ бизга бизгача яшаган ва У марҳамат қилган одамларни эмас, уларга ёрдам бергани учун Унга ҳамд айтишимиз кераклигини ўргатаяпти. Аллоҳ танлаган ва назар солган инсонлар деганда Қуръонда зикр қилинган пайғамбарлар, анбиёлар ва солиҳлар назарда тутилади.\nМен Аллоҳга “Ё Аллоҳ! Мен сенинг қулингман, менга ёрдам бер, менга шу йўлни босиб ўтганлар йўлини кўрсат!” деб илтижо қиламан. Аллоҳ эса менга худдики “Қуръон ўқи, шунда мен сенга сенгача бу йўлни босиб ўтганларни йўлини кўрсатаман” дейди. “Эй Аллоҳ! Менга яна шу йўлни босиб ўтишга ҳаракат қилганлар, лекин ўта олмаганлар ҳақида хабар беришингни сўрайман, токи мен бу йўлда улар қилган хатони қилмай ва ярим йўлда йиқилиб қолиб кетмай!” Бизга йўлни босиб ўта олмаган одамлар ким эканлиги, нима сабабли бу йўлни босиб ўта олмаганликлари ҳақида Аллоҳнинг хабари керак. Шунинг учун ҳам биз “Фотиҳа” сурасининг кейинги оятида “сен марҳамат ато этганларнинг йўлини, ғазабга учраган ва адашганларинг эмас” деб айтамиз.\nБиз мана шу икки гуруҳ ҳақида билишимиз керак. Нима учун Аллоҳ кимга ғазаби тушган ва адашганлар ҳақида айнан айтиб ўтган? Мен энг асосийси пайғамбаримиз Муҳаммад соллаллоҳу алайҳи васалламнинг ҳадисларидан бошламоқчиман. Бу ҳадис кўпинча “Фотиҳа” сурасини тафсир қилишда қўлланилади. Бу ҳадисда айтиладики, Аллоҳнинг ғазабига учраганлар булар яҳудийлар, адашганлар эса христианлар. Мен шуни сизларга айтишим керакки, бу ҳадис энг нотўғри талқин қилинган ва нотўғри тушунилган ҳадисдир. Ҳа, пайғамбаримиз М уҳаммад соллаллоҳу алайҳи васаллам Аллоҳнинг ғазабига учраганлар яҳудийлар, адашганлар эса насронийлар деб айтганлар. Лекин бу деган сўз агар сизнинг яҳудий ёки христиан қўшнингиз бўлса сиз: “Мен бугун Аллоҳнинг ғазабига учраган қўшнимни кўрдим, у синагогга ибодат қилишга кетаётганини айтди, кеча адашган қўшнимни кўрдим, у Рождествони байрам қилаяпти”, деб айтиш эмас. Ҳадисда бу маъно кўзда тутилмаган.\nМен сизларга бу ҳадисда қандай маъно кўзда тутилмоқчи бўлганлигини айтиб бераман. Пайғамбаримиз соллаллоҳу алайҳи васаллам бизларга яҳудийларинг баъзи бирларининг қилган қилмишлари сабабли Аллоҳнинг ғазабига учраганлар, худди шунингдек, баъзи бир христианлар орасидаги одамларни адашганлар деб ҳисоблаш мумкин бўлган. Агар Аллоҳ яҳудий ва христианларнинг айнан ўзларини назарда тутган бўлганида у ҳолда “яҳудий ва христианларнинг йўлини эмас” деб айтган бўлар эди. Лекин гап яҳудий ва христианларда эмас. Ҳама гап уларнинг баъзи бирларини хулқ атворларида, қилган ишларида. Агар сиз оятнинг мазмунни англамаган бўлсангиз, у ҳолда сиз бутун бир оятни англамаган бўласиз. Лекин Аллоҳ нима деётганини ҳаммасини биз тушунишимиз керак.\nҲозир мен сизларга яна ҳазил мисол келтираман: мен уйда вазани ширинлик билан тўлдирдим- да, ўғлим Аймадга қараб: “Бунга тегмагин. Валидга ҳам айтгин тегмасин, мен ҳозир 5 минутда ишхонада ишимни бажариб қайтаман” дейман. Уйга келсам ваза бўм-бўш. Ака укалар вазадаги ширинликни еб тугатиб бўлишган. Мен қайси биридан кўпроқ жаҳлим чиқиши керак? Албатта Аймаддан. Чунки мен Аймадга тайинлаганман, Валид эса тепадаги хонада эди. Худди шунга ўхшаш ўқитувчи билан талаба ўртасида: “Мен ўқувчимга жума куни имтиҳон, мана сенга савол ва жавоблар. Яхшилаб тайёрлан, нима қилиб бўлса ҳам сен 5 олишинг керак”, дейман, Жума куни эса бу ўқувчи имтиҳондан йиқилади. Жаҳлингиз чиқадими? Ахир сиз унга тайёр имтиҳон саволларини жавоблари билан берган эдингиз- ку! Бошқа талаба ҳам имтиҳондан йиқилди. Лекин у дарсда бўлмагани учун имтиҳон бўлишидан бехабар эди. Аммо хабардор талаба қўлида тайёр савол жавоблар бўла туриб йиқилди. Кимдан кўпроқ жаҳлингиз чиқади? Жаҳлингиз чиқишига ким кўпроқ сазовор бўлди? Хабардор одам. Агар сиз бир ишнинг ёмонлигини билганингиздан сўнг шу ишни қилсангиз, бу ҳолда Аллоҳнинг ғазабига учраган бўласиз. Пайғамбаримиз соллаллоҳу алайҳи васаллам: “Айрим яҳудийлар Аллоҳнинг ғазабини келтирди”, деганлар. Нима учун? Чунки Қуръонда айтилишича, яҳудийларнинг диний билимлари жуда ҳам юқори эди. Лекин шунга қарамай улар бу ишлари нотўғри эканлигини билсалар-да, шуни англаган ҳолда нотўғри йўл тутдилар. Агарда сиз шу ишнинг ёмонлигини била туриб, англаган ҳолда шу ёмон ишни қилсангиз, у ҳолда сиз Аллоҳнинг ғазабига сазовор бўласиз. Биз Аллоҳдан бизни ана шулардан қилмаслигини сўраймиз. Биз ҳам хавф хатар олдидамиз, биз ҳам Аллоҳнинг ғазабига учраган одамлар каби бўлиб қолишимиз хавфи бор. Шунинг учун ҳам оят яҳудийлар ва христианлар ҳақида эмас, биз ҳақимизда.\nБаъзан биз бу иш гуноҳ эканлигини биламиз, лекин барибир шу ишни қиламиз, ёки биз бажаришимиз шарт бўлган ишни биламиз, лекин билсак- да, уни бажармаймиз. Тушунаяпсизми? Мана шундай одамларга Аллоҳнинг ғазаби тушади. Бироқ “Аллоҳга қасамки, Аллоҳ ғазабини баён қилиб берувчи бу ибора Қуръондаги энг кучли оятдир” деб ҳайратланарли даражада айтилган. Мана бундай дейиш ҳам мумкин эди: “Сен марҳамат қилганларнинг йўли, ғазаб қилганларнинг йўлини эмас”. Аллоҳ бундай демаган. Аллоҳ “ал мағзуб” деган. Бунгача “сен марҳамат қилганларнинг йўли” деб айтилган. “Сен” кимга қараб айтлаяпти: Аллоҳга. “Ғойрул мағзуби ва ллаззоллийн”ни таржимада қандай ўқиймиз? (Ўзинг неъмат берганларнинг йўлига (бошлагин), ғазабга дучор бўлганларнинг йўлига эмас, адашганларникига ҳам эмас). Сенинг ғазабингга учраганларнинг эмас. Бу таржиманинг катта муаммоси шундаки, араб тилидаги асл нусхасида “Сенинг” деган сўз йўқ. Оятда бу сўз атайин қўлланилмаган. Аллоҳ бу инсонлардан шунчалик норози бўлганлигидан Ўзини тилга олмайди (эслатмайди). У рози бўлган одамлар ҳақида гапирганда Ўзини эслатади. “Сен марҳамат қилганларнинг йўли” оятида “Сен” сўзи орқали Аллоҳ Ўзини эслатади. Лекин “ғойрул мағзуби ва лаззолийн” оятида Аллоҳ ўзини эслатмайди. Нима эслатилади? Уларнинг ғазабга учраши. Аллоҳ бу ерда уларга кимнинг ғазаби тушишини айтмаяпти.\nБиламан, буни тушуниш осон эмас. Мен соддароқ қилиб тушунтиришга ҳаракат қиламан: мисол учун “мана бу болани мактабда уришди” деб айтсам кимни тилга олмаяпман? Болани ким урганлигини. Балки битта эмас, бир нечтадир. Ҳозир эса биз билган нарса боланинг калтаклангани. Ким томондан урилганини билмаймиз. Биз Аллоҳдан: “Эй Аллоҳ! бизни ғазабга учраганлардан қилмагин” деб сўраймиз. Бироқ ғазаб кимдан келади? Аллоҳ айнан кимннг ғазаби тушишини айтиб ўтмаябди. Биласизми нима учун? Аллоҳнинг ғазаби билан бирга малоикаларнинг ҳам ғазаби тушиши, иймон келтирганлар, уларнинг фарзандлари, ота боболарнинг ҳам ғазаби тушиши бу ерда назарда тутилган. Ғазаб ҳар томонлама ҳар ёқдан тушадики, буни ҳисоблашнинг иложи йўқ.


Исроил жанубидаги парранда фермасида 16 март куни бир неча минг курка ўлди.\n25 январ 2021, Тошкент вақти: 09:14\nБу воқеадан кейин Исроил расмийлари мамлакатда парранда гриппи тарқалаётган бўлиши мумкинлиги хусусида ташвиш билдирди. Лаборатория текшируви куркаларда инсон ҳаёти учун ўта хавфли H5N1 вируси борлигини тасдиқламаган бўлса-да, Европа Иттифоқи Исроилдан парранда гўшти импорт қилишни таъқиқлади. Исроил вазият ҳақида Жаҳон соғлиқни сақлаш ташкилотига хабар берди. Ҳозир Исроилда минглаб паррандани ёқиб юборишга тайёргарлик кўрилмоқда.


Тошкентда террорчилик ва экстремизмга қарши кураш бўйича халқаро конференция ўтказилади\n12:10 / 18.09.2015\n2015 йилнинг октябрида Тошкентда террорчилик ва экстремизмга қарши кураш бўйича халқаро конференция ўтказилади. Бу ҳақда Шанхай ҳамкорлик ташкилотининг минтақавий аксилтеррор структураси ижроия қўмитаси директори Чжан Сяньфэн баёнот берди.\n11 сентябрь куни у Покистоннинг Ўзбекистондаги эличис Риёз Ҳуссайн Бухорий билан учрашув ўтказди. Учрашув чоғида Чжань Сяньфэн элчига октябрь ойида Тошкентда террорчилик ва экстремизмга қарши кураш бўйича учинчи халқаро конференция ўтказилиши, унда ШҲТга аъзо ҳамда кузатувчи давлатлар тегишли органлари вакиллари иштирок этишидан бохабар қилди. Тадбир структуранинг ўзи томонидан ташкил этилади.\nБухорий, ўз навбатида, Покистон ҳудудида террорчиликка қарши кенг миқёсда кураш доирасида олиб борилаётган ҳарбий амалиётлар хусусида ўз суҳбатдошига ахборот берди. Шунингдек, улар Яқин Шарқдаги вазият юзасидан фикр алмашишди.


Бу қизиқ\t16 Сентябрь 00:25 3953\nГидрометеорология хизмати маркази бугун, 16 сентябрь куни Ўзбекистонда қандай об-ҳаво кузатилиши ҳақида маълумот берди.\nТошкент шaҳрида ҳаво бироз булутли бўлади, ёғингарчилик кутилмайди. Шамол шарқдан 3-8 м/с тезликда эсади. Ҳарорат кечаси 15-17°, кундузи 32-34° бўлади.\nҚорaқaлпоғистон Республикаси ва Хорaзм вилоятида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 12-17°, кундузи 32-37° бўлади.\nБухоро вa Нaвоий вилоятлaрида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 12-17°, кундузи 32-37° бўлади.\nТошкент, Сaмaрқaнд, Жиззaх ва Сирдaрё вилоятлaрида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 12-17°, кундузи 30-35° бўлади.\nҚaшқaдaрё, Сурхондaрё вилоятлaрида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 12-17°, кундузи 33-38° бўлади.\nAндижон, Нaмaнгaн, Фaрғонa вилоятлaрида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 5-10 м/с тезликда эсади. Ҳарорат кечаси 12-17°, кундузи 29-34° бўлади.\nРеспубликaнинг тоғли ҳудудлaрида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 10-15°, кундузи 23-28° бўлади.\n25 Сентябрь 20:55 40367\n25 Сентябрь 16:47 28629\n26 Сентябрь 18:14 28418\n27 Сентябрь 14:01 26990


Қашқадарë ИИБси таҳқирланган қизлар ҳақидаги Озодликда чиққан видео тафсилотларини очиқлади\n21 апрел 2021, Тошкент вақти: 19:43\nҚашқадарë вилоят ИИБси¸ бу видеода икки қизни аëвсиз таҳқирлаган йигитлардан бирини фавқулодда тезлик билан Тошкентдан топиб¸ сўроқ учун Қаршига олиб келган.\nҚашқадарë вилоят ИИБ матбуот хизмати 22 июль куни Озодликнинг Telegram каналига юборган икки саҳифалик “РАДДИЯ”да Озодлик веб сайтида 20 июль куни “Икки йигит икки қизни фоҳишаликда айблаб, аёвсиз калтаклади” сарлавҳаси остида эълон қилинган видео тафсилотларни очиқланган.\nИжтимоий тармоқда тарқалган бу видеода икки йигитнинг икки қизни фоҳишаликда айблаб, уриб-тепгани акс этади. Жорий йилнинг июлида Китоб туманида бўлгани иддао қилинган бу видеотасвир давомида йигитлар қизларни камида 21 марта ургани кўрилади.\nҚашқадарë вилоят ИИБ матбуот хизматининг расмий мактубда ëзилишича¸ Озодликнинг ижтимоий тармоқлардаги саҳифаларида тарқаган бу “видео ва унга берилган шарҳ зудлик билан вилоят ички ишлар ходимлари томонидан ўрганилиб, унда акс этган икки нафар қизлар ва уларни калтаклаган болаларнинг шахсини аниқлашга қаратилган чора тадбирлар кўрилган.”\n“Олиб борилган текшириш натижасига кўра, мазкур ҳолат 2019 йил тахминан июнь ойининг ўрталарида кечки соат 23-15 ларда содир бўлганлиги, шу куни М.Қ. ўзининг дугонаси Н.Т. билан Китоб туман деҳқон бозорининг ичида жойлашган чойхонадан овқатланиб чиқиб, Шаҳрисабз шаҳрига қайтиб кетиш мақсадида йўл четида турган вақтларида уларга олдиндан таниш бўлган Б.М. ва Х.Т.лар ўзларининг бошқарувида бўлган автомашинага уларни миндириб, одамларнинг кўзига тушмайдиган қурилиши тугалланмаган ҳовлига олиб бориб, шу ерда уларни тунги вақтда “фоҳишалик” қилиб юрганликда айблаб, уларнинг шахсига нисбатан ҳақоратомуз сўзларни ишлатиб, калтаклаш ҳолати юз берганлиги аниқланди”¸ дейилади Қашқадарë вилоя ИИБ “раддия”сида.\nРасмий хабарда қайд этилишича¸ иккала қиз ИИБга чақиртирилган ва видеодаги шахслар ўзлари эканини тасдиқлаган. Шунингдек¸ жабрланувчилар ўзларига зўравонлик қилган Б.М. ва Х.Т.ларга нисбатан қонуний чора кўрилишини сўраб ариза билан мурожаат қилган.\nМатбуот хизматининг билдиришича¸ бу мурожаат белгиланган тартибда рўйхатга олиниб, Б.М. ва Х.Т.лар билан боғлиқ терговга қадар текширув ҳаракатларини олиб боришга киришилган.\nРасмий баëнотда ëзилишича¸ тергов жараëнида қизларни калтаклаганлардан бири – Б.М.нинг Тошкентга мавсумий ишга кетгани аниқланган¸ аммо зудлик билан у вилоятга қайтарилган.\nИИБ ходимлари ўтказган сўроқ давомида¸ айтилишича¸ Б.М. видеодаги шахс ўзи экани ва Х.Т. билан биргаликда “қизларни тўғри йўлга солиш учун”¸ видеодаги самосудни амалга оширганига иқрор бўлган.\nУнинг зўравонликдаги шериги Х.Т. исмли шахс¸ Қашқадарë ИИБсининг билдиришича¸ “ҳозирда яшаш манзилидан номаълум томонга чиқиб кетганлиги боис” топилмаган¸ айни пайтда у қидирилмоқда.\nҚашқадарë вилоят ИИБси матбуот хизматининг ëзишичa:\n“BUGUNUZ” профилида эълон қилинган видео ва унга берилган шарҳ бўйича вилоят ички ишлар бошқармаси ҳамда унинг қуйи тизимлари томонидан белгиланган тартибда терговга қадар текширув ҳаракатлари олиб борилмоқда. Шунингдек, унинг натижасига кўра ҳар икки йигитга нисбатан қонуний чора кўрилиши таъминланади”.\nЎз “РАДДИЯ”си ниҳоясида Қашқадарë ИИБ матбуот хизмати\n“тунги вақтларда вилоятнинг ҳар бир ҳудудида фуқаролар осойишталигини таъминлашга қаратилган аниқ ва мақсадли чора тадбирлар амалга оширилиши янада кучайтирилганлигини” ҳам алоҳида таъкидлаган.\nБу матнга¸ Б.М.нинг ички ишлар расмийси томонидан сўроқ қилинаëтган йигит акс этган сурат ҳам илова қилинган. Озодлик¸ айбсизлик презумпциясидан келиб чиқиб¸ ҳозирча бу суратни эълон қилмаëтир.\nҚўйлиқда икки одамни самосуд қилганлар топилди, жиноят иши қўзғатилди (ВИДЕО)


АҚШ Президентининг Миллий Хавфсизлик масалалари бўйича маслаҳатчиси Кондолизза Райс Ироққа оид резолюциянинг янги лойиҳаси тез кунлар ичида БМТ Хавфсизлик Кенгаши томонидан овозга қўйилишини билдирди.\n26 феврал 2021, Тошкент вақти: 23:17\nБритания Ташқи Ишлар вазири Жэк Строуга кўра, АҚШ ва Британия томонидан тақдим этилган янги лойиҳа бугун кечда Кенгаш аьзоларига тақдим этилади. Унинг фикрича, Резолюциянинг янги лойиҳасида Ироқ ўтиш даври ҳукумати суверенитетини таьминлаш белгиланган.\nБироқ, Испания Бош Вазири Жозе Луис Родригес Запатеро Ироқдан халқаро ҳарбий қўшинларнинг олиб чиқилиши муддати ҳужжатда аниқ кўрсатилмаганини танқид остига олди. Бундан аввалроқ, Россия Ташқи Ишлар вазири ўринбосари Юрий Федотов ҳам, ҳужжат устида яна бироз ишланиши лозимлигини билдирган эди.\nШунингдек, бугун Жоржия штатида бўлиб ўтган матбуот анжумани чоғида Кондолизза райс АҚШда бўлиб ўтадиган «катта сакизлик» давлатлари етакчилари Саммити ва Жорж Буш ҳамда Владимир путин музокаралари ҳақида тўхталиб ўтди. Унинг билдиришича, икки давлат ўртасидаги музокаралар чоғида халқаро терроризмга қарши кураш масалалари ҳақида гап боради.


Тошкентга аталган тортиқ\n26 ноябр 2020, Тошкент вақти: 03:05\nКейинги пайтларда¸ Тожикистонда Ўзбекистон исломий ҳаракатига алоқадор¸ деган айб билан қамалиб¸ жазога тортилаëтганлар сони кўпаймоқда.\nТожик махсус хизматлари мамлакатда Ўзбекистон исломий ҳаракати аъзоларини ов қилишда давом этаркан, таҳлилчилар буни Тошкент ва Душанбе ўртасидаги махфий келишув ҳосиласи дея баҳоламоқдалар.\n30 июн куни Cўғд вилоят ички ишлар бошқармаси жорий йил январ ойида Афғонистоннинг Кобул шаҳрида қўлга олинган Анвар Қаюмовнинг Ўзбекистон исломий ҳаракати аъзоси эканлиги тўла тасдиқлангани ҳақида маълумот тарқатди.\n- Ўтказилган суриштирув ва тергов ишлари натижаларига кўра, Анвар Қаюмов Ўзбекистон исломий ҳаракати аъзоси бўлиб чиқди. 1998 йили у Ўзбекистон исломий ҳаракатининг Исфара шаҳар бўлими раҳбари сифатида фаолият олиб борганига иқрор бўлди.\nБундан ташқари, Анвар Қаюмов ташкил этган жиноий гуруҳ аъзолари минтақадаги раҳбар шахслар, депутатлар, милиция вакилларига қуролли ҳужум уюштириш, қотиллик каби жиноятларда ҳам айбланмоқда, деди вилоят ички ишлар бошқармаси матбуот маркази вакили Диловар Ализода.\nИчки ишлар бошқармаси масъулига кўра, Анвар Қаюмов 2003 йилда Афғонистонга ўтиб, Тоҳир Йўлдош гуруҳига қўшилган.\nРасмий маълумотларга мувофиқ, шу пайтгача Сўғд вилоятида ЎИҲнинг 40 нафар аъзоси қамоққа олинган, ҳаракатнинг яна 20 дан ортиқ аъзосига қидирув эълон қилинган.\nРасмийларнинг фикрича, Тожикистон ҳудудида террорчилик амалиётларини содир қилаётган Ўзбекистон исломий ҳаракатининг аъзолари халқаро террорчилар бўлиб ҳисобланади.\nАммо сўғдлик кузатувчи Абдусамат Султонов республикада ЎИҲ фаолияти ҳақида кўп гапирилаётганига қарамай, шу пайтгача уларга нисбатан қўйилган айблар аниқ фактлар билан тасдиқланмаганини айтади.\n- Ўн йилдан ортиқки, республикада ЎИҲ ҳақида катта шов-шувлар кўтарилмоқда, қанчадан-қанча тожикистонлик қамалиб кетди. ЎИҲ ёки Туркистон исломий ҳаракати дейсизми - иккиси бир ташкилот. Аслини олганинингизда, бизнинг мамлакатимиз учун бу ташкилот бир ёт-бегона нарса. Ахир тожикларнинг ЎИҲга нима алоқаси бор?\nШу пайтгача қўлга олинганларнинг аксарияти тожиклар. Назаримда, куч ишлатар тизимлар ўз мавқеини кўтариш учун шундай хулосалар чиқаришмоқда, дейди Абдусамат Султонов.\nТаҳлилчи Мунаввар Содиқов эса Тожикистонда диндорларга қарши бошланган кампания сабабини бошқа ёқдан қидириш ўринлироқ¸ деган фикрда.\n- Ислом Каримов ҳокимият тепасига келгач, Ўзбекистонда ЎИҲ, Ҳизбут-Таҳрир, Ваҳобийлик, Акромия каби оқим ва ташкилотлар таъқиб эта бошладилар.\nМенимча, бу борада икки президент ўртасида ўзаро сўзлашув бўлиб ўтган. Гарчи бу ҳақда ҳеч қаерда гапирилмаса ҳам, менда “улар бу йўналишда бир-бирини қўллаб-қувватлаш ҳақида келишиб олган” деган фикр бор.\nАвваллари Тожикистонда турли оқимларга нисбатан хайрихоҳларча муносабатда бўлардилар. Энди эса Ўзбекистонда бу ташкилотларга қарши қўлланган усуллар билан бизда қўлланилаётган усулларнинг фарқи бўлмай қолди, дейди Мунаввар Содиқов.\nТожикистонлик таҳлилчи мамлакатда Ўзбекистон исломий ҳаракатига алоқадорликда гумон қилинаётганларнинг таъқиб қилинаётганини ҳам икки президент ўртасидаги махфий келишув ҳосиласи сифатида баҳолайди.\nҚайд этиш жоизки, Сўғд вилоят судида ўтказилган маҳкама мажлисларида Ўзбекистон исломий ҳаракатининг аъзолари деб гумон қилинган шахслар ўз айбларига иқрор бўлмаганлар.


23:35 / 03.04.2018 1453 pdf Ўқиш режими + -\nБас, Аллоҳнинг изни билан уларни тор-мор қилдилар ва Довуд Жолутни қатл этди. Сўнгра Аллоҳ унга подшоҳлик ва ҳикматни берди ва Ўзи хоҳлаган нарсасини ўргатди. Агар Аллоҳнинг одамларни бир-бирлари билан даф қилиши бўлмаганида, ер юзи бузиларди. Лекин Аллоҳ оламларга фазлу марҳаматлидир. Бақара 251.\nТолут ва унинг аскарлари Жолут ва унинг аскарлари устидан ғалаба қозондилар. Бу ғалаба, албатта, Аллоҳнинг изни билан бўлди. Ҳеч бир нарса Унинг изнисиз бўлмайди. Аллоҳ Ўз иродасини мўминлар орқали юзага чиқаради.\nДовуд Толут аскари ичидаги ёш йигит эди. Жолут эса катта кучга эга бўлган подшоҳ, ҳамманинг қалбига даҳшат солиб турувчи аскарбоши эди. Аллоҳ таоло ушбу золим подшоҳ ва аскарбошининг ёшгина йигитча қўлида қатл бўлишини ирода қилди. Бу билан одамларга, агар Аллоҳ хоҳласа, бир ёш йигит ҳар қандай жабборнинг ўлимига сабаб бўлиши мумкинлигини кўрсатди. Шу билан бирга, бу ишнинг ортида бошқа ҳикмат ҳам бор эди:\n«Сўнгра Аллоҳ унга подшоҳлик ва ҳикматни берди ва Ўзи хоҳлаган нарсасини ўргатди».\nДовуд Аллоҳнинг инояти билан Толутдан кейин Бану Исроилга подшоҳ бўлди. Унинг подшоҳлик даври олтин давр бўлди. Аллоҳ таоло унга подшоҳликка қўшиб ҳикматни, яъни пайғамбарликни ҳам берди. Шу билан бирга, унга уруш асбобларини ясашни ҳам ўргатди.\n«Агар Аллоҳнинг одамларни бир-бирлари билан даф қилиши бўлмаганида, ер юзи бузиларди».\nЯъни кофирларни мўминлар билан даф қилиб турмаса, мўминларни кофирлар устидан ғолиб қилмаса, кофирлар ер юзини фасодга тўлдириб юборадилар.\n«Лекин Аллоҳ оламларга фазлу марҳаматлидир».\nШунинг учун баъзиларини баъзилари билан даф қилиб, ишни тузатиб, тўғрилаб туради.\n09:30 / 02.04.2018 1449\n17:35 / 04.04.2018 1501\n2299 16:11 / 09.04.2018\n2848 08:45 / 20.12.2017\n2054 03:15 / 14.06.2017\n2797 08:50 / 23.12.2017


Ўзбекистонда 10 йиллик мактаб тугатилади\n2012-2013 ўқув йилидан бошлаб Ўзбекистондаги умумтаълим мактабларининг 10-синфларига ўқувчилар қабул қилиш тўхтатилади.\nХабарларга кўра, шу пайтгача Жиззах, Қашқадарё, Самарқанд, Сурхондарё, Фарғона ва Тошкент вилоятларининг баъзи туманларидаги мактаблардагина 10-синфлар сақланиб қолган эди.\nЖиззах вилояти Xaлқ таълими бошқармаси масъул ходими Пўлат Ҳамзаевнинг айтишича, келаси ўқув йилидан бошлаб 9-синфни битирадиган ўқувчилар ёппасига касб-ҳунар коллежларига қабул қилинади.\nҲамзаевнинг айтишича, шу пайтгача баъзи мактабларда 10-синфларнинг сақланиб келгани 9-синфларни битирганларнинг барчасини касб-ҳунар коллежлари ёки лицейларга тортиш имкониятлари етарли бўлмаганидан эди.\nОзодлик: Янги ўқув йилидан 9-синфни битирган ҳамма ўқувчи коллежда ўқийдими?\n- Шундай, албатта.\nОзодлик: Коллежга кирмай қўйса ҳам бўлаверадими?\n- Йўқ, мумкин эмас. 9-синфни битирган 100 фоиз ўқувчи коллежларга, академик лицейларга тортилиши керак.\nОзодлик: Демак, имкониятлар яратиб бўлинди.\n- Шундай, дейди Жиззах вилояти Xалқ таълими бошқармасининг масъул ходими Пўлат Ҳамзаев.\nЖиззах вилояти Xалқ таълими бошқармасининг масъул ходими Ўзбекистонда халқ таълими соҳасида амалга оширилаётган ислоҳотлар тўғрисидаги баъзи маълумотларни айтиб берди.\n- Таълим тўғрисидаги қонунда белгиланганда. Таълим турлари бор. Масалан, 9-синфни битиргандан кейин ўрта махсус маълумот олиши керак ўқувчи. Касб-ҳунар коллежларида ўқиши мажбур. Вазирлар Маҳкамасининг 475-қарори бор. Ана шу қарор асосида 9-синфни битирган 100 фоиз ўқувчиларимиз, таълимнинг кейинги босқичи дейиладида ўрта махсус таълим, шунга тортилиши керак.\nОзодлик: Демак, ўша қарор бўйича ҳамма коллежларда ўқийди энди.\nОзодлик: Бу ислоҳотларнинг натижалари тўғрисида гапириш мумкинми? Анча бўлди бу ислоҳотлар бошланганига.\n- Натижалар яхши. Биз 9-синф битирувчиларининг ҳаммасини ўрта махсус касб-ҳунар тизимига тортаяпмизда. Бирортаси ҳам қолиб кетиши мумкин эмас. Агар Худо кўрсатмасин, вафот қилиб қолса ëки бошқа республикага ўтиб кетса, унда бошқа гап. Мисол учун, бизда 240 мингта 9-синфни битирадиган бўлса, шунинг ҳаммасини коллежларга тортишга мажбурмиз Вазирлар Маҳкамасининг қарорига асосан, дейди Жиззах вилояти Xалқ таълими бошқармасининг масъул ходими Пўлат Ҳамзаев.\nХабарларга қараганда, жорий ўқув йилида бутун Ўзбекистон бўйлаб 9-синфни битирган 582 минг нафардан зиёд йигит-қиз ўрта-махсус ўқув юртларга қабул қилинган. Бу барча битирувчиларнинг қарийб 99 фоизидир.


Хитойда ўқув жараёнида гаджетлардан фойдаланиш қисқаради\n18 Фев 2019 2622\nХитой шарқида жойлашган Чжэцзян провинцияси таълим бошқармаси уйга вазифаларни электрон мосламалардан фойдаланиб бажаришни тақиқлашни режалаштирмоқда, дея хабар қилади «Синьхуа» агентлиги.\nШу усулда мактаб ўқувчилари орасида миопияга чалинишга қарши курашиш режалаштирилмоқда. Бошқарма ушбу касаллик олдини олиш ҳақидаги ҳолат лойиҳасини эълон қилди. Ҳозирда у жамоатчилик муҳокамаси жараёнида.\nБошланғич ва ўрта синф болаларига мактабга электрон мосламалар олиб келишни тақиқлаш таклиф қилинмоқда. Бироқ ўқув материалини тушунтиришда улардан фойдаланишга педагогларга рухсат этилган. Бунда дарс давомийлиги 30 фоизга қисқаради ва ўқувчиларга уй вазифасини қоғозда бажариш таклиф этиляпти.\nЎтган йил август ойида вазирлик бошланғич ва ўрта синфлар учун уйга вазифалар фақат ёзма кўринишда бўлиши талабини қўйганди.


Ўзбекистон, 13 сентябр 2014 саҳифа 1\n19 сентябр 2019, Тошкент вақти: 03:36\nшанба 13 сентябр 2014\n"Ўзбекистон ҳаво йўллари"нинг Истанбул идораси халқаро авиация қоидаларини бузмоқда\nИстанбулнинг Отатурк халқаро аэропортида ўндан зиёд ўзбекистонлик йўловчи қўлида билети бўла туриб, Тошкентга учадиган ўзбек учоғига яна қўйилмади. Мутахассисларга кўра¸ сурункали тус олган бу амалиëт "Ўзбекистон ҳаво йўллари" томонидан халқаро нормаларнинг қўпол бузилишидир.\nМуниса Ризаеванинг маъмури товламачиликда гумонланмоқда\nЭстрада хонандаси Муниса Ризаеванинг маъмури Жаҳонгир одамлардан каттагина пул олиб, кўздан ғойиб бўлган. Озодлик манбаларига кўра, Жаҳонгир Муниса Ризаева ва ўзбек шоу бизнесининг бошқа айрим вакиллари номидан “заклад” олиб, хорижга қочиб кетган.\nЎзбек спортчилари Бутунжаҳон кўчманчи ўйинларида илк медалларни қўлга киритди\nЎзбекистонлик чавандозлар 10 сентябрь куни ўтказилган “Кўпкари” чавандозлик мусобақасида Туркия жамоасига енгилди. Ўзбек курашчилари эса 4 бронза медални қўлга киритди. “Тўққиз қумалоқ” интеллектуал ўйинида ўзбек спортчилари мусобақаларнинг 5 - турига йўлланма олди.\nсентябр 10, 2014\nOzodNazar: “Шайх ҳазратлари камбағалга ҳам чопон ëпган”\nЎзбекистоннинг собиқ муфтийси Шайх Муҳаммад Содиқ Муҳаммад Юсуфнинг россиялик миллиардер Алишер Усмоновга тўн кийдиргани ижтимоий тармоқларда қизғин муҳокама қилинмоқда. OzodNazar суҳбатдоши ўзбекистонлик таниқли адиба Саломат Вафодан бу баҳсга муносабатини сўрадик.\nИслом Каримов олти йиллик танаффусдан сўнг Душанбега борди\nЎзбекистон Президенти Ислом Каримов Шанхай Ҳамкорлик ташкилотининг навбатдаги йиғилишида қатнашиш учун 11 сентябрь куни Душанбега сафар қилди. Таҳлилчилар халқаро майдондаги мавжуд вазиятда икки президент ўзаро муносабатларни яхшилашдан манфаатдор бўлиши керак, демоқда.\nЎзбек бозорида Польша гўшти пайдо бўлди\nШу кунларда пойтахт Тошкентнинг ҳар бир туманида очилган “Корзинка” супермаркетлари¸ қолаверса шаҳарнинг аксар йирик бозорларида Польшадан олиб келинган музлатилган мол гўшти 17 минг сўмдан сотилмоқда. Маҳаллий гўшт баҳоси килосига 25 минг сўмдан баланд бўлиб қолаëтган айни пайтда¸ кузатувчиларга кўра¸ ҳукумат гўшт бозоридаги тақчилликни импорт ҳисобига камайтиришга уринмоқда.\nТошкентдаги бизнеси тортиб олинган уч ака-укадан бири қамоқдан чиққач, жони узилди\nЎтган ҳафта Тошкент марказидаги “Комфорт-элит” мебель магазинларининг эгаси бўлган учта ака-укадан бирининг қамоқдан чиққач оламдан ўтгани билдирилди. Бу ака-укалардан бири Жаслиқда жазо ўтаëтгани ва яна бири чет элга қочиб кетгани ҳам Озодлик ўтказган журналистик суриштирув пайтида аëн бўлди.\nТошкентда Pepsi акцияси можарога айланиб, ширкат ходимлари ҳибсга олинди\n7 сентябрь куни Тошкентдаги Pepsi компанияси бош офисида акция ютуқларини тарқатиш пайти ғолиблар ўртасида муштлашув келиб чиқди. Ушбу можаро ортидан ширкатнинг бир неча ходими ҳибсга олинган, акция ютуқларини тарқатиш эса тўрт кунга кечиккан.\nЎзбек милицияси ногирон қўлини синдириб пулини мусодара қилди\nҚорақалпоғистонлик Муҳатдин Юсуповнинг Озодликка ёзишича, жорий йилнинг 28 июнида туман деҳқон бозори ҳудудидан ички ишлар ходимлари уни “долларфурушликда” айблаб олиб кетган, айбни бўйнига олишга мажбурлаётиб, унинг қўлини синдириб қўйган.\nРомитандаги мактабда ҳашарчи-талабалар тунаб, кундузи ўқувчилар ўқимоқда\nБухоро Муҳандислик-технология институтининг талабалари 10 сентябрь куни оммавий пахта теримига жўнатилди. Ромитан туманидаги Қизил Байроқ қишлоғига етиб келган талабаларнинг айтишларича, улар поли бетондан бўлган мактабга жойлаштирилган. Синфхоналарнинг етишмаслиги боис кундуз куни дарс ўқиладиган хоналар кечқурун ҳашарчиларнинг ётиши учун бўшатилиб, эрталаб яна ўқишга ҳозирлаб қўйилади.\nВ отношении Гульнары Каримовой возбуждено уголовное дело в Узбекистане\nЎзбек чавандозлари Бутунжаҳон кўчманчи ўйинларидаги иштирокини бошлади\nБугун ўйинларнинг А гуруҳига киритилган Ўзбекистон чавандозлари “Кўпкари” мусобақасида Туркия спортчилари билан беллашади. Шунингдек, ўзбекистонлик спортчилар “Тўғиз кўргўл” интеллектуал ўйинида ҳам куч синашади.


14.3 Жоннинг ўз эгаси устидаги ҳақлари – Islom Nuri\n14.3 Жоннинг ўз эгаси устидаги ҳақлари\nМусулмон киши шаръий вазифаларни бажаришга ва ҳақларни ўз эгаларига адо этишга, шунингдек, одамларга манфаатли бўлган нарсалар билан ерни обод қилишга қувватли бўлиши учун Ислом унинг жисми имкони борича соғлом ва кучли бўлишига ҳарисдир\nАллоҳ таоло айтади: «(Эй мўминлар), улар (душманлар) учун имконингиз борича куч ва эгарланган отларни тайёрлаб қўйингиз» (Анфол: 60).\nАбу Ҳурайра розияллоҳу анҳудан ривоят қилинади: Расулуллоҳ соллаллоҳу алайҳи ва саллам айтдилар: «Кучли мўмин заиф мўминдан кўра яхши ва Аллоҳга суюмлидир ва ҳар бирида яхшилик бордир. Ўзингга фойдали бўлган нарсага қаттиқ интил, Аллоҳдан мадад сўра ва ожиз бўлма! Агар бирон (кўнгилсизлик) етса: «Агар ундай қилганимда бундай бўларди» дема, балки: «Аллоҳнинг тақдири шу экан, У Ўзи истаган ишини қилди», дегин! Чунки «агар сўзи» шайтоннинг ишига йўл очади» (Муслим ривояти).\nАбу Ҳурайра розияллоҳу анҳудан ривоят қилинади, у киши дедилар: «Заиф мўминнинг мисоли шамол ёткизиб-тургизадиган навниҳол ўсимликка ўхшайди. Кучли мўмин эса бамисоли шамол тебрата олмайдиган, сояси бир хил, мудом ҳосил берувчи хурмо дарахти кабидир» (Ибн Аби Шайба «Иймон»да (88) келтирган, Албоний: «Исноди саҳиҳ» деган).\nАто ибн Аби Рабоҳдан ривоят қилинади: Жобир ибн Абдуллоҳ билан Жобир ибн Умайр ал-Ансорий камон отишни машқ қилишаётган эди, улардан бири чарчаб ўтириб олди. Шунда иккинчиси деди: «Ялқовлигинг тутдими?! Мен Расулуллоҳ соллаллоҳу алайҳи ва салламнинг шундай деганларини эшитганман: «Аллоҳнинг зикридан бўлмаган ҳар бир нарса бемаъни ва беҳуда иш бўлиб, фақат тўртта хислат бундан мустасно: киши (камон отиб,) икки нишон ўртасида юриши, отини машқ қилдириши, ўз аёли билан ҳазил-ҳузул қилиши ва сузишни ўрганиши» (Насоий «Ишратун-нисо»да ва Табароний ривоятлари, Ас-силсилатус-саҳиҳа: 315).\nГуноҳу маъсиятлар инсоннинг иймонига ҳам, жисми-жонига ҳам ёмон таъсир кўрсатади. Шундай экан, нафсни поклашга, уни тоатлар ва солиҳ амаллар билан қувватлантиришга, гуноҳу маъсиятлардан узоқлаштиришга аҳамият бериш ҳам нафснинг ўз соҳиби устидаги ҳақларидандир. Инсон руҳ ва жасаддан иборат, улардан ҳар бирининг ўз эгаси устида ҳақлари бор. У иймонини ҳам жисмини ҳам саломат ва кучли бўлишига аҳамият қаратиши лозим, шунда иймоний ҳамда жисмоний куч-қувват такомиллашади ва инсоннинг яратилишидан бўлган ғоя-мақсадни амалга оширишга интилади\n«Энди ким (ҳаёти-дунёдалик пайтида Қиёмат Куни маҳшаргоҳда) Парвардигорининг (ҳузурида) туриши (ва У зотга ҳисоб-китоб бериши)дан қўрққан ва нафсини ҳавойи хоҳишлардан қайтарган бўлса, у ҳолда фақат жаннатгина (унинг учун) жой бўлур» (Ван-назиот: 40,41).\n«Судхўр бўлган кимсалар (Қиёмат Кунида қабрларидан) турмайдилар, магар жин чалган мажнун каби турадилар» (Бақара: 275).\nАбу Зар розияллоҳу анҳудан ривоят қилинади: Расулуллоҳ соллаллоҳу алайҳи ва салламдан: «Энг афзал жиҳод қайси?» деб сўраган эдим: «Аллоҳ йўлида нафсу ҳавоингга қарши жиҳод қилишинг» деб жавоб бердилар (Ибн Мулла «Амолий»да, Абу Нуайм «Ҳиля»да, Дийламий ривоятлари, Ас-силсилатус-саҳиҳа: 1496).\nНўъмон ибн Башир розияллоҳу анҳудан ривоят қилинади: Расулуллоҳ соллаллоҳу алайҳи ва саллам дедилар: «Огоҳ бўлинглар, инсон танасида бир парча гўшт бор, агар у яхши бўлса, бутун тана яхши бўлади, бузилса, бутун тана бузилади. У қалбдир!» (Абу Довуд, Таёлисий ривоятлари, Ас-силсилатус-саҳиҳа: 2708).\nАбдуллоҳ (ибн Масъуд) розияллоҳу анҳудан ривоят қилинади: Расулуллоҳ соллаллоҳу алайҳи ва саллам айтдилар: «Гуноҳ қалбларга таъсир қилувчи нарсадир, бир бор кўз ташлаб қўйишда ҳам шайтон учун умидворлик пайдо бўлади» (Байҳақий «Шуъабул-иймон»да ривоят қилган, Ас-силсилатус-саҳиҳа: 2613).\nҲузайфа ибн ал-Ямон розияллоҳу анҳудан ривоят қилинади: Мен Расулуллоҳ соллаллоҳу алайҳи ва салламнинг шундай деганларини эшитганман: «Фитналар қалбларга бўйра (тўқилгандаги) қамиш новдалари каби бирин-кетин кўндаланг бўлаверади. Бирон фитна қайcи бир қалбга кириб ўрнашиб олcа, бу қалбда битта қора нуқта пайдо бўлади. Қай бир қалб уни инкор қилса, унда битта оқ нуқта пайдо бўлади. Бориб-бориб қалблар икки турлига ажралади: биринчиси силлиқ тош каби оппоқ қалб бўлиб, унга модомики осмонлару ер турар экан, бирон бир фитна зарар етказолмайди. Иккинчиси тўнкарилган қумғон каби қоп-қора қалб бўлиб, на бир маъруфни тан олади ва бир мункарни инкор этади. Фақат ҳавои-нафcига ўрнашиб қолган нарcанигина тан олади» (Муслим ривояти).\nАбу Ҳурайра розияллоҳу анҳудан ривоят қилинади: Расулуллоҳ соллаллоҳу алайҳи ва саллам айтдилар: Банда бир гуноҳни қилса, унинг қалбида битта қора доғ пайдо бўлади. Агар ундан тийилиб, истиғфор айтса ва тавба қилса, қалби тозаланади. Агар яна гуноҳ қилишга қайтса, доғ кўпайиб, охир оқибат бутун қалбини қоплаб олади. Бу Аллоҳ таолонинг қуйидаги оятида айтилган қоплаб олишдирки: «Балки уларнинг дилларини ўзлари касб қилишган гуноҳлари (занги) қоплаб олгандир!» (Мутоффифун: 14). (Саҳиҳ сунан ат-Термизий: 2654).\nАбу Ҳурайра розияллоҳу анҳудан ривоят қилинади: Расулуллоҳ соллаллоҳу алайҳи ва саллам айтдилар: «Аллоҳ кимни икки жағи ва икки оёғи орасидаги нарсанинг ёмонлигидан сақлаган бўлса, у одам жаннатга киради» (Термизий ривояти: Ас-силсилатус-саҳиҳа: 510).\nАбу Бакр розияллоҳу анҳудан ривоят қилинган марфуъ ҳадисда: «Ҳаром билан тўйинган жасад жаннатга кирмайди» (Абу Яъло ва бошқалар ривояти, Ас-силсилатус-саҳиҳа: 2609).\nЖобир ибн Абдуллоҳ розияллоҳу анҳудан ривоят қилинади: Расулуллоҳ соллаллоҳу алайҳи ва саллам айтдилар: «Ҳаромдан униб-ўсган эт жаннатга кирмайди, ҳаромдан унган ҳар бир эт дўзахга лойиқдир» (Аҳмад, Доримий, Байҳақий ривоятлари).\nОиша розияллоҳу анҳодан ривоят қилинади: Абу Бакрнинг бир ғуломи унга хирож бериб турарди, Абу Бакр унинг хирожидан ердилар. У бир куни бир нима келтирди, Абу Бакр ундан едилар. Ғулом унга: «Бунинг нималигини биласизми?» деди. «Нима эди?» дедилар. «Жоҳилият пайтида бир одамга фолбинлик қилган эдим, аслида фолбинликни яхши билмас, бироқ уни алдаган эдим, ўшанинг ҳаққини энди берди, бу еганингиз ўшандан эди», деди. Шунда Абу Бакр қўлларини оғизларига киритиб, еган барча нарсаларини қайт қилиб юбордилар. (Бухорий ривояти).\nАбу Ҳурайра розияллоҳу анҳудан ривоят қилинади: Расулуллоҳ соллаллоҳу алайҳи ва саллам айтдилар: «Киши зино қилаётган пайтида мўмин бўлган ҳолда зино қилмайди, ичкилик ичаётган пайтида мўмин бўлган ҳолда ичмайди, ўғирлик қилаётганда мўмин бўлган ҳолда қилмайди, одамларнинг кўз ўнгида талончилик қилаётган пайтида мўмин бўлган ҳолда талончилик қилмайди» (Муттафақун алайҳ).\nИбн Аббос розияллоҳу анҳумодан ривоят қилинади: Расулуллоҳ соллаллоҳу алайҳи ва саллам айтдилар: «Маст қилувчи ичимлик фаҳш-бузуқликларнинг онаси ва гуноҳи кабираларнинг энг каттасидир, уни ичиб олган кимса онасининг ҳам, холасининг ҳам, аммасининг ҳам номусига тажовуз қилаверади» (Табароний ривояти, Ас-силсилатус-саҳиҳа:1853).\nАбдуллоҳ ибн Бурайда отасидан (Бурайда ибн Ҳасиб розияллоҳу анҳудан) ривоят қилган марфуъ ҳадисда: «Қай бир қавм аҳдни бузаркан, улар орасида қатл кўпаяди, қай бир қамда фаҳш зоҳир бўлса, Аллоҳ уларга ўлимни ҳукмрон қилади, қай бир қавм закот бермай қўйса, Аллоҳ улардан ёмғирни тўхтатиб қўяди» (Ҳоким ва Байҳақий ривоятлари, Ас-силсилатус-саҳиҳа: 107).\nАбдуллоҳ ибн Умар розияллоҳу анҳумодан ривоят қилинади: Расулуллоҳ соллаллоҳу алайҳи ва саллам айтдилар: «Эй муҳожирлар жамоаси! Беш нарса борки, улар билан мубтало бўлсангизлар – улар сизларга етишидан Аллоҳдан паноҳ тилайман: – қайси бир қавмда фохишалик ёйилиб, улар у билан очиқдан очиқ шуғуллансалар, ораларида ўлат ҳамда ота-боболари даврида бўлмаган бошқа касалликлар тарқалади. Ўлчов ва тарозидан уриб қоларканлар, қурғоқчилик, қаттиқ етишмовчилик ва подшоҳнинг зулмига дучор этиладилар. Молларининг закотини бермас эканлар, уларга самодан ёмғирни тўсиб қўйилади, агар чорва ҳайвонлари бўлмаса эди, умуман ёмғирсиз қолишарди. Аллоҳга беришган аҳдни ва Расулига беришган аҳдни бузишаркан, Аллоҳ улар устига душманларини ҳукмрон қилиб қўяди ва улар буларнинг қўлларидаги баъзи нарсаларни тортиб олишади. Раҳбарлари Аллоҳнинг Китоби билан ҳукм қилмас эканлар ва яхшиликни Аллоҳ нозил қилган нарсада деб билмас эканлар, Аллоҳ уларнинг уруш-жанжалларини ўз ўрталарида қилиб қўяди» (Ибн Можа ва бошқалар ривояти, Ас-силсилатус-саҳиҳа: 106).\nИбн Аббос розияллоҳу анҳумодан ривоят қилинади: Расулуллоҳ соллаллоҳу алайҳи ва саллам айтдилар: «Беш нарса беш нарса туфайли келади: қайси бир қавм аҳдни бузаркан, Аллоҳ улар устига душманларини ҳукмрон қилиб қўяди; Аллоҳ нозил қилган нарса билан ҳукм қилишмас экан, ораларида камбағаллик тарқалади; ораларида фаҳш-бузуқликлар ёйиларкан, улар ичида ўлим кўпаяди; закотларини ман қилишаркан, улардан ёмғирни тўхтатиб қўйилади; ўлчов-тарозидан уриб қолишаркан, экинлари (нинг ҳосили) тўсиб қўйилади ва қурғоқчиликка дучор этиладилар» (Табароний «Кабир»да ривоят қилган, Саҳиҳут-тарғиб: 765).\nАллоҳ таолодан нафсларимизни Ўзига ва Расулига тоат билан поклашини, нафсларимиз ва амалларимиз ёмонликларидан паноҳ беришини ва жонларини Унинг йўлига бахш этадиган кишилардан қилишини сўраймиз.\nАллоҳ таоло пайғамбаримизга, у зотнинг аҳли ва асҳобига салавоту саломлар йўлласин.\n Оятда тайёрлаб қўйишга буюрилган куч-қувват барча маънодаги: ҳам ташқи, ҳам ички, ҳам жисмоний, ҳам руҳий-маънавий куч-қувватни ўз ичига олади. Чунки, агар жисм заиф бўлиб, одатда жанг майдонларида ишлатиладиган ҳарбий воситаларни ишлатишга кучи етмайдиган бўлса, бошқа куч-қувват воситаларини ҳам керакли суратда ишлатишга қодир бўлмайди.\n Яъни, камон отиш учун белгилаб, чизиб олган жойи билан нишон қўйилган жой ўртасида, отилган камон ўқларини олиб келиш учун юриши.\n Ҳадисдан мурод – нафсни Аллоҳ ва расулининг тоатига бўйсундириш ва Аллоҳу расулига маъсият бўладиган ўринларда унга қарши курашишдир.\n Бу ва кейинги ҳадисда зоҳир ва ботин ўртасида бўлган таъсир ўтказувчи ва таъсирланувчи икки томонлама алоқанинг мавжудлигига ва улардан ҳар бири иккинчисига йўлловчи эканига далил бор.\n Яъни, тили ва жинсий аъзосининг ёмонлигидан.\n Бу ва юқоридаги\nҳадислардан мурод шуки, муҳтарам ўқувчи гуноҳ ва маъсиятлар сабабли инсон бошига\nкеладиган балолар, ҳалокат ва вайронагарчиликлар ҳажмини тушуниб етсин ва жонини\nушбу зарар ва ҳалокатлардан узоқ тутишга уринсин. Зеро, бу жоннинг ўз эгаси\nустига ҳақларидан саналади.


Бишкек: Мажбурий никоҳ учун ўғирланган Айзаданинг жасади топилди | ҚИРҒИЗИСТОН ЯНГИЛИКЛАРИ\nБишкек: Мажбурий никоҳ учун ўғирланган Айзаданинг жасади топилди\nБишкек шаҳрида икки кун олдин ўғирланган 27 ёшдаги Айзада Канатбекованинг жасади Аламудун туманидаги даладан топилди. Бишкек ШИИБининг дастлабки маълумотлар бўйича, уни ўғирлашда гумон қилинган киши қизни бўғиб, кейин ўзига пичоқ сайиб ўлганини билдиришди.\nАламудун ТИИБига 7-апрелда Арашан ва Чокморов қишлоқларига яқин жойдаги даладан автомашина топилгани, унинг ичида аёл ва эркакнинг жасади ётгани ҳақида маълумот тушган.\nВоқеа бўлган жойга милиционерлар бориб, Honda Civic русумидаги машинани ва Канатбекова билан 30 ёшдаги одамнинг жасадини топишган.\nБишкек шаҳрининг Медеров ва Тинистанов кўчаларининг кесилишида 5-апрелда тонгги соат 7:00лар атрофида 1994-йилги қиз ўғирланган. Бу ҳақда Биринчи май туман ички ишлар бошқармаси хабар қилиб, қиз қидирилаётганини билдиришган.\nВоқеа видео кузатув камерага тушиб қолган. Унда қизнинг ёнига номаълум киши келади, кейин яна икки одам қўшилиб уни мажбурлаб Honda русумидаги машинага солишади. Иккиси машинага ўтиради, қолган бири такси хизматининг чашкаси бор машинага ўтириб кетишади.\nҚизнинг акаси 24.kg нашрига синглиси охирги марта алоқага 18:00да чиққанини, кейин алоқа узилганини маълум қилган. Бунгача унинг ҳаловатини 30 ёшли одам олганини билдирган.\nМазкур факт бўйича «Одамни оила қуриш мақсадида ўғирлаш» моддаси бўйича судгача текширув иши очилган эди.\nСтатистикага кўра, Қирғизистондаги ҳар бир 17-қиз эркига қарши олиб қочилган. Икки йил олдин олиб қочилган Бурулай Турдали қизи вафот этган. Унинг ўлимида мажбурлаб оила қуришни истаган Марс Бўдўшўв айбдор деб топилган. У суднинг қарори билан 20 йилга озодликдан маҳрум қилинган.\nЖиноят кодексида мажбурлаб никоҳ ўқитиш учун одам ўғирлаш жинояти учун 5 йилдан 7 йилгача озодликдан маҳрум қилинади. Вояга етмаганларни олиб қочганлар 7,5 йилдан 10 йилгача судланади ва 200 минг жарима тўлайди.\nАввалги мақолаҚирғизистонда коронавирусга қарши эмлов қандай ўтмоқда? Тушунтирамиз\nНавбатдаги мақолаҚирғизистонда коронавируснинг 222 янги ҳолати қайд этилди — унинг 183 ҳолати Бишкекда


Бир савол сўрасам: Эрим тамаки маҳсулотлари савдоси билан шуғулланади. Эримнинг топган пули ҳаром-ми?\n— Хўжайиним дўконларга тамаки маҳсулотларини етказиб бериш билан шуғулланади. Сигарет ҳам ароқ каби ҳаром деб эшитганман. Хўжайинимга: “Бу ишни қилманг, ҳаром бўлиши мумкин”, десам у киши: “Бундай эмас, сигарет ҳаром эмаслиги ҳақида фатволар чиққан”, дейди. Оиламга ҳаром луқма келишидан, уни болаларимга едиришдан қўрқаман, шуни ўйлаб хавотирдаман. Мен шу вазиятда нима қилишим керак?\n— Эрингиз нотўғри айтибди. Ароқнинг ҳаромлиги қадимдан Қуръон ва Суннатда собитдир. Тамакининг ҳаромлиги охирги пайтда уламоларнинг фатвоси орқали бўлган. Иккисининг орасидаги фарқ шунда. Шунингдек, инсоннинг танаси, ақли ва иш қобилиятига зарар қиладиган нарсалар ҳам ман қилинган. Аллоҳ таоло Қуръони каримнинг “Бақара” сурасида: “Ўзингизни ҳалокатга ташламанг”, деб буюрган. Тамаки каби зарарли нарсалар шу тарафдан ҳам жоиз бўлмайди. Эрингиз бошқа иш топсин.\nДругие материалы в этой категории: « Даврий нашрларимизда: Расулуллоҳга муҳаббат\t«Оммавий маданият» кўланкаси ёхуд қизингиз шарм-ҳаёдан узоқлашса… »


«Ўзавтосаноат» GM Uzbekistan’нинг барча акцияларини сотиб олди | Ўзбекистон ва жахон янгиликлари\nТехнология Бугун 15:22 0\n«Ўзавтосаноат» компанияси Асака автомобиль заводи акцияларини Американинг General Motors корпорациясидан сотиб олиш жараёнини якунлади.\nЎзбекистон томонидан Асакадаги корхона акцияларини сотиб олиш жараёни ҳақида жорий йилнинг май ойида маълум бўлган. Ўша пайтда «Ўзавтосаноат» раҳбари ҳозирда компаниянинг маркетингни ривожлантириш бўйича раис ўринбосари Умиджон Салимовнинг маълум қилишича, компания ҳукумат қарори билан корхонанинг қарийб 90% акциясини сотиб олди.\n«Йил охирига қадар биз Америка корпорациясининг акциялари улушини тўлиқ сотиб олишни режалаштирганмиз», — деган эди у майда.\nПараллел равишда Америка томонининг 70% акциялари мавжуд GM Powertrain Uzbekistan автомобиль двигателларини ишлаб чиқариш заводи билан музокаралар олиб борилган. Маълумотларга кўра, акцияларни сотиб олиш жараёни ҳали якунланмаган.\nАввалроқ, Салимов акцияларни сотиб олишдан аввал мазкур корхонанинг муқобил моторларини ишлаб чиқариш масалаларини Америка томони билан муҳокама этиш лозим.\nАйтиш жоизки, завод акцияларининг сотиб олиниши General Motors компаниясининг Ўзбекистондан кетишини англатмайди. Компания республикада техник кўмак кўрсатиш шартларида қолади. Шу билан бирга Ўзбекистон Chevrolet бренди остида автомобилларни ишлаб чиқаришда давом этади.\nGM Uzbekistan қўшма автокорхонаси General Motors ва «Ўзавтосаноат» АЖ томонидан 2008 йилнинг март ойида ташкил этилган.\nЎшанда «Ўзавтосаноат» ушбу корхонанинг 75% акцияларига эга бўлган, қолган 25% эса Америка корпорациясига тегишли бўлган.\nАйни дамда Асака заводида саккиз мингдан ортиқ ходим хизмат қилади. Унинг умумий майдони 72 гектарни, ишлаб чиқариш қуввати йилига қарийб 250 минг автомобилни ташкил қилади.


Samsung тасодифан Galaxy S10 смартфони дизайнини ошкор қилиб қўйди\n00:47 / 12.01.2019\nSamsung компанияси янги Galaxy S10 ва S10+ флагман смартфонлари дизайнини расмий тақдимотидан барвақт ошкор қилиб қўйди. Samsung ўз қурилмалари учун Android негизида ишлаб чиққан One UI операцион тизимига бағишланган мақоладаги суратларда компаниянинг мавжуд смартфонларига ўхшаш бўлмаган дизайнга эга смартфон кўрсатилган. Бунга Reddit фойдаланувчиларидан бири эътибор қаратган.\nSamsung тезда мақоладаги суратларни тузатган, бироқ суратлар интернетда тарқалишга улгурган. Суратлардаги смартфонларда дисплей атрофида ингичкароқ рамкалар ва олд камера учун кичик ўйиқча борлигини кўриш мумкин.\nАввалроқ компания янги смартфонларини 20 февралда тақдим қилишини эълон қилганди. Компания смартфонлар билан бирга янги Galaxy Watch смарт-соати ва йиғилувчи смартфонининг якуний вариантини тақдим қилиши мумкин. Тахмин қилинишича, Galaxy S10’га буюртмалар олиш 20 февралда, савдоси эса 8 мартда бошланади,\nНорасмий маълумотларга кўра, янги серияга учта асосий модел киради, булар: 6,4 дюймли Galaxy S10+, 6,1-дюймли Galaxy S10, 5,8-дюймли Galaxy S10 Lite ёки Galaxy S10 E. Шунингдек, янги смартфоннинг 5-авлоддаги тармоқларни қўллаб-қувватловчи алоҳида варианти чиқарилиши кутилмоқда.